CELEX: 62014CN0342
Language: da
Date: 2014-07-16 00:00:00
Title: Sag C-342/14: Anmodning om præjudiciel afgørelse indgivet af Bundesfinanzhof (Tyskland) den 16. juli 2014 — X-skatterådgivningsfirma mod Finanzamt Hannover-Nord

20.10.2014   
            
            
               DA
            
            
               Den Europæiske Unions Tidende
            
            
               C 372/3
            
         Anmodning om præjudiciel afgørelse indgivet af Bundesfinanzhof (Tyskland) den 16. juli 2014 — X-skatterådgivningsfirma mod Finanzamt Hannover-Nord
   (Sag C-342/14)
   2014/C 372/04
   Processprog: tysk
   
      Den forelæggende ret
   
   Bundesfinanzhof
   
      Parter i hovedsagen
   
   
      Sagsøger: X-skatterådgivningsfirma
   
      Sagsøgt: Finanzamt Hannover-Nord
   
      Præjudicielle spørgsmål
   
   
               1)
            
            
               Er artikel 5 i direktiv 2005/36/EF (1) til hinder for en begrænsning af den frie udveksling af tjenesteydelser i et tilfælde, hvor et skatterådgivningsfirma, som er oprettet i overensstemmelse med en medlemsstats lovgivning, i etableringsstaten, i hvilken der ikke findes regler om skatterådgivningsvirksomhed, udarbejder en momsangivelse for ydelsesmodtageren i en anden medlemsstat og fremsender den til skattemyndighederne, og der i den anden medlemsstat findes nationale bestemmelser om, at et skatterådgivningsfirma skal have en godkendelse for at være beføjet til at yde forretningsmæssig bistand i skattesager og skal ledes af skatterådgivere på ansvarlig vis?
            
         
               2)
            
            
               Kan et skatterådgivningsfirma under de i spørgsmål 1 nævnte omstændigheder påberåbe sig artikel 16, stk. 1 og 2, i direktiv 2006/123/EF (2) uafhængigt af, i hvilken af de to medlemsstater det udfører tjenesteydelsen?
            
         
               3)
            
            
               Skal artikel 56 TEUF fortolkes således, at den under de i spørgsmål 1 nævnte omstændigheder er til hinder for en begrænsning af den frie udveksling af tjenesteydelser, der følger af bestemmelser, der gælder i ydelsesmodtagerens medlemsstat, når skatterådgivningsfirmaet ikke er etableret i modtagerens medlemsstat?
            
         
      (1)  Europa-Parlamentets og Rådets direktiv 2005/36/EF af 7.9.2005 om anerkendelse af erhvervsmæssige kvalifikationer (EFT L 255, s. 22).
   
      (2)  Europa-Parlamentets og Rådets direktiv 2006/123/EF af 12.12.2006 om tjenesteydelser i det indre marked (EUT L 376, s. 36).